Diari Oficial de la Generalitat Valenciana


Sumari del DOGV 3479, del 22-04-1999 (1999/3416)

ORDRE de 9 d'abril de 1999, de la Conselleria de Benestar Social, per la qual es convoquen 36 beques dirigides a persones discapacitades psíquiques, físiques o sensorials, per a la realització de pràctiques de formació en les distintes conselleries de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3479

Data del DOGV
:   22-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3416


Data del document
:   09-04-1999

Organisme emissor
:   Conselleria de Benestar Social

Tipus de document
:   Ordre

Descriptors 

:   * ajuda pública
    * discapacitat físic
    * suport econòmic
    * assignació per estudis

ORDRE de 9 d'abril de 1999, de la Conselleria de Benestar Social, per la qual es convoquen 36 beques dirigides a persones discapacitades psíquiques, físiques o sensorials, per a la realització de pràctiques de formació en les distintes conselleries de la Generalitat Valenciana. [1999/3416]
  
La preocupació del Consell per la integració laboral de les persones amb discapacitat s'ha plasmat en distintes posicions i programes favoridors d'aquesta integració i és en aquesta legislatura una de les prioritats bàsiques.
  
La Conselleria de Benestar Social, en el marc de la política dirigida a millorar i aconseguir una millor i major especialització de les persones discapacitades dins de l'àmbit professional i laboral, té com a un dels seus objectius bàsics i prioritaris, la integració social i laboral de les persones amb discapacitats psíquiques físiques o sensorials.
  
Per a l'obtenció d'aquesta meta, s'ha revelat com a un recurs adequat la realització de pràctiques de formació i professionalització de les persones discapacitades, dins de les institucions o empreses, siguen aquestes públiques o privades.
  
És per això que la Conselleria de Benestar Social i en estreta coordinació i col·laboració amb la resta de conselleries que componen el Consell de la Generalitat Valenciana, convoca la concessió de 36 beques perquè persones amb discapacitats puguen accedir a la realització de pràctiques professionals i de formació, dins de l'àmbit de l'administració Pública.
  
Aquesta actuació és recollida en els objectius i activitats del programa 311.10 Direcció i Serveis Generals.
  
En virtut, de les facultats que em confereixen el Decret 37/1997, de 26 de febrer, pel qual s'aprova el Reglament Orgànic i Funcional de la Conselleria de Benestar Social, i l'article 35 de la Llei de la Generalitat Valenciana 5/1983, de 30 de desembre, de Govern Valencià i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Procedir a la convocatòria de concurs públic per a la concessió de 36 beques, dirigides a pesones discapacitades psíquiques, físiques o sensorials, per a la realització de pràctiques professionals i de formació, en totes i cada una de les conselleries que integren la Generalitat Valenciana.
  
Segon
  
Aprovar les bases que s'adjunten com a annex I per les quals s'ha de regir la convocatòria i els models d'instància que s'adjunten com a annexos II i III d'aquesta ordre.
  
Tercer
  
La dotació econòmica de les beques se sufragarà a càrrec a la línia 407/000/98 del programa pressupostari 311.10, Direcció i Serveis Generals, dels Pressupostos de la Generalitat Valenciana per a l'exercici 99, per un import total màxim de 75.126.788 pessetes.
  
Quart
  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Cinqué
  
En allò no previst en aquesta ordre resulta d'aplicació el que disposa la Llei d'Hisenda Pública de la Generalitat Valenciana i la seua llei de pressupostos per a l'exercici de 1999.
  
Sisé
  
Aquesta ordre exhaureix la via administrativa i en la seua contra es podrà interposar un recurs contenciós administratiu, en el termini de dos mesos següents a la seua publicació davant el Tribunal Superior de Justícia de la Comunitat Valenciana, segons el que preveuen els articles 10.j, k 46 de la Llei 29/1998, de 13 de juliol, reguladora de l'esmentada jurisdicció. Així mateix, escaurà un recurs potestatiu de reposició, davant la consellera de Benestar Social en el termini d'un mes següent a la producció d'aquella publicació, segons el que preveuen els articles 107 i 117 de la Llei 4/1993, de 13 de gener, de Règim Jurídic de les Administracions Públiques i del Procediment Administratiu Comú per al cas que aquesta darrera llei haja entrat en vigor.
  
València, 9 d'abril de 1999
  
La consellera de Benestar Social
  
MARCELA MIRÓ PÉREZ
  
ANNEX I
  
Bases de la convocatòria per a la concessió de 36 beques dirigides a persones amb discapacitats psíquiques, físiques o sensorials, per a la realització de pràctiques de formació que es realitzaran en les distintes conselleries del consell de la Generalitat Valenciana.
  
Primera. Objecte
  
Les beques tenen com a finalitat la formació complementària, i pràctiques professionals i formatives de persones discapacitades psíquiques físiques o sensorials, en l'àmbit de l'administració pública de la Generalitat Valenciana.
  
Segona. Nombre de beques i requisits dels sol·licitants
  
Es convoquen un total de 36 beques de formació i pràctiques:
  
a) Beques Tipus A: nombre de divuit beques (8), destinades a persones amb discapacitats psíquiques que complisquen els requisits següents:
  
1 Ser espanyol, major de 18 anys i resident en la Comunitat Valenciana.
  
2. Tenir acreditada la qualificació de minusvalidesa per deficiència mental en un grau igual o superiror al 33%.
  
3. Que en el moment de presentar la instància, el sol·licitant:
  
- Es trobe assistint a un centre ocupacional, amb un mínim de dos anys, o
  
- Que haja participat, en algun projecte o programa d'integració sòciolaboral, o
  
- Que el sol·licitant haja realitzat/prestat algun treball de característiques semblants.
  
4. Que el sol·licitant tinga autonomia personal en hàbits d'autoatenció
  
5. Que el sol·licitant es puga desplaçar autònomament en trasport públic o privat.
  
6. Que el sol·licitant no presente problemes greus de conducta.
  
7. Que no tinga concedida cap altra beca o ajuda que es poguera concedir per aquesta o semblant activitat.
  
En qualsevol cas resulta condició necessària dels adjudicataris que la discapacitat física o psíquica de què patesquen no impedesca la realització de les corresponents pràctiques professionals i de formació que constituesca l'objecte de la beca a què concórreguen.
  
b) Beques Tipus B: nombre de beques cinc (18), destinades a persones amb discapacitats físiques o sensorials, que complisquen els requisits següents:
  
1. Ser espanyol, major de 18 anys i resident en la Comunitat Valenciana.
  
2. Ser diplomat o llicenciat universitari
  
3. Tenir acreditada la qualificació de minusvalidesa per deficiència física en un grau igual o superior al 33% i inferior al 85%.
  
4t. No tenir concedida cap altra beca o ajuda que es poguera concedir per aquesta o semblant activitat.
  
Tercera. Dotació, durada i pagament de les beques
  
La dotació de les beques és de:
  
a) Beques Tipus A (persones amb discapacitat psíquica): la dotació de cadascuna de les beques és de 100.000 pessetes brutes mensuals. Sobre l'esmentada quantitat es realitzaran les retencions legals oportunes.
  
b) Beques Tipus B (persones amb discapacitat física o sensorial). La dotació de cadascuna de les beques és de 150.000 pessetes mensuals. Sobre aquesta quantitat es realitzaran les retencions legals oportunes.
  
L'import total de les beques oferides en aquesta convocatòria puja a la quantitat total de 45.064.131 pessetes.
  
El període de gaudi de les beques començarà el mes de maig de 1999 i finalitzarà el 31 de desembre de 1999. No obstant això, aquest període es podrà prorrogar a l'exercici pressupostari de l'any 2000 i fins un màxim de 12 mesos, inclòs el període de pròrroga, sempre que hi haja crèdit adequat i suficient en l'exercici de l'any 2000.
  
L'import de la beca serà pagat mensualment, per la Conselleria de Benestar Social, prèvia certificació del secretari general de la Conselleria de Benestar Social, de la bona marxa de l'activitat objecte de les beques.
  
Per poder emetre aquesta certificació serà imprescindible la certificació prèvia del secretari general de la Conselleria on el becari realitze les pràctiques i del cap del servei on el becari es trobe realitzant el seu període de formació.
  
Quarta. Formalització de sol·licituds i documentació que s'ha d'adjuntar
  
Els impresos de sol·licitud (annex II i annex III) estaran a disposició de les persones interessades en el Registre General de la Conselleria de Benestar Social (Passeig de l'Albereda 16, de València) , i en les direccions territorials de la Conselleria de Benestar Social d'Alacant, Castelló i València.
  
Els candidats hauran de presentar les seues sol·licituds en el Registre General o tramitar-lo en qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i formalitzaran, juntament amb la fotocòpia del Document Nacional d'Identitat (DNI), la documentació següent:
  
1. Beques tipus A: persones amb discapacitats psíquiques
  
a) Currículum, en què constarà les dades personals, formació acadèmica i experiència laboral, domicili actual, telèfon i, si s'escau, centre ocupacional on assisteix el sol·licitant, a més hauran d'aportar-hi una foto mida carnet del sol·licitant,.
  
b) Certificat de la qualificació de minusvalidesa per retard mental en un grau igual o superior al 33%.
  
c) Certificat, en què constarà que el sol·licitant, assisteix al centre ocupacional, almenys durant 2 anys o bé certificat en què s'acredite la participació en un projecte o programa d'inserció sòciolaboral o, si és procedent, certificat en què s'acredite que el sol·licitant ha realitzat/prestat algun treball de característiques semblants.
  
d) Certificat en què conste que el sol·licitant té coneixements bàsics de lectoescirptura i càlcul ( nivell exigit en 2n. de primària).
  
e) Certificat, en què conste que el sol·licitant té autonomia personal en hàbits d'higiene, vestit i alimentació.
  
f) S'haurà de presentar, a més del document anterior, l'informe corresponent a la prova ICAP, i haurà d'obtenir el sol·licitant una puntuació almenys de 80.
  
g) Certificat en què conste que el sol·licitant pot desplaçar-se autònomament en transport públic o privat.
  
h) Certificat en què conste que el sol·licitant no presenta greus problemes de conducta.
  
i) Declaració jurada del sol·licitant, com que no té concedida cap altra beca o ajuda que es poguera concedir per aquesta o semblant activitat.
  
Els certificats a què al·ludeix aquest article hauran de ser expedits pel director del centre ocupacional, psicòleg o la persona responsable d'emetre aquest certificat.
  
2. Beques tipus B: persones amb discapacitats físiques o sensorials
  
a. Currículum, en què constarà les dades personals, data, lloc de naixement, domicili actual, telèfon i una foto mida carnet del sol·licitant.
  
b. Fotocòpia compulsada del títol universitari o certificat de l'expedient acadèmic.
  
c. Declaració jurada del sol·licitant com que no té concedida cap altra beca o ajuda que es poguer concedir per aquesta o semblant activitat i que està al corrent en les seues obligacions fiscals.
  
d. Qualssevol altres documents compulsats que acrediten la possessió de títols, cursos, conferències, mèrits docents, d'investigació, o experiència professional que desitgen al·legar.
  
e. Certificat de la qualificació de minusvalidesa per deficiència física en un grau igual o superior al 33% i inferior al 85%
  
Cinquena. Termini de presentació de les sol·licituds.
  
El termini de presentació de sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Sisena. Selecció
  
Per a l'examen de sol·licituds de beque es constituirà una comissió avaluadora, formada pels membres següents:
  
- El secretari general Administratiu de la Conselleria de Benestar Social, que actuarà com a president de la comissió avaluadora.
  
- La cap del Gabinet de la consellera de Benestar Social, o la persona en qui delegue.
  
- El cap del Gabinet Tècnic de la Conselleria de Benestar Social.
  
- La cap del Servei de Discapacitats de la Direcció General de Serveis Socials, de la Conselleria de Benestar Social.
  
- Un tècnic del Servei de Discapacitats, de la Direcció General de Serveis Socials, de la Conselleria de Benestar Social.
  
Els membres de la comissió podran ser assessorats, en qualsevol cas, pel personal tècnic o professional que es considere necessari, que podran assistir amb veu però sense vot.
  
La Conselleria de Benestar Social es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'aquestes bases.
  
La selecció dels becaris es realitzarà segons el barem següent:
  
- Beques Tipus A (persones amb discapacitats psíquiques)
  
La valoració dels candidats es realitzarà segons els criteris següents:
  
1. Antiguitat en el centre ocupacional.
  
- 3 anys assistint a un centre ocupacional: 0'5 punts
  
- 4 anys assistint a un centre ocupacional: 1 punt
  
- 5 o més anys assistint a un centre ocupacional: 1'5 punts
  
2. Es valorarà la puntuació obtinguda en la prova ICAP, a partir de la puntuació exigida com a mínima (80):
  
- de 81 a 90 punts: 1 punt
  
- de 91 a 99 punts: 2 punts
  
3. Es valorarà l'experiència laboral dels sol·licitant d'acord amb el barem següent:
  
- fins a 6 mesos treballats: 0,5 punts
  
- de 6 mesos a 1 any: 1 punt
  
- més d'1 any: 1,5 punts
  
4. Entrevista, fins a un màxim de 5 punts. En l'entrevista es valoraran els nivells en habilitats socials bàsiques i en hàbits de conducta i laborals del sol·licitant, i també el nivell de coneixements dels idiomes oficials en la Comunitat Valenciana.
  
- Beques Tipus B (persones amb discapacitats físiques o sensorials)
  
La valoració dels candidats es realitzarà segons els criteris següents:
  
A. Coneixements de Valencià: un màxim d'1 punt tenint en compte els nivells de coneixements del valencià establits per la Junta Qualificadora de Coneixements de Valencià, segons l'escala següent:
  
- Nivell oral: 0,25 punts
  
- Nivell elemental: 0,50 punts
  
- Nivell mitjà: 0,75 punts
  
- Nivell superior: 1 punt
  
B. Coneixements d'altre idiomes comunitaris: fins a un màxim de 2 punts.
  
C. Cursos realitzats: fins a un màxim d'1 punt.
  
D. Entrevista: un màxim de 5 punts. En l'entrevista es valorarà l'experiència professional i coneixements de l'administració autonòmica.
  
Finalitzat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, d'acord amb la puntuació obtinguda, per a cobrir les vacants que es puguen produir per renúncia, abandonament o rescissió.
  
Setena. Concessió
  
Les beques s'adjudicaran per resolució de la consellera de Benestar Social, a la vista de la proposta de la comissió avaluadora, en el termini màxim d'un mes a partir de l'endemà de l'acabament de presentació de sol·licituds. La no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió es publicarà en el Diari Oficial de la Generalitat Valenciana. Sense perjudici de l'anterior, la resolució s'insertarà als taulers de la Conselleria de Benestar Social i de les direccions territorials de la conselleria.
  
Vuitena. Obligacions, incidències i tutoria dels becaris
  
Les beques són incompatibles amb el gaudi de cap altra beca o ajuda que es pogueren concedir per aquesta o semblant activitat. La infracció d'aquesta regla deixarà sense efecte la beca.
  
La condició de becari no genera cap relació laboral i administrativa amb la Generalitat Valenciana.
  
Els becaris, si és procedent, hauran de presentar la documentació acreditativa de tenir cobertura sanitària. La Conselleria de Benestar Social concertarà una assegurança d'accidents per a tots els becaris i una assegurança d'assistència sanitària per a qui no la tinga.
  
La consellera de Benestar Social, resoldrà les incidències que es produesquen durant el període de gaudi de les beques i podrà deixar sense efecte aquestes, amb audiència prèvia de l'interessat i consulta prèvia amb la Comissió de Seguiment, en cas d'incompliment de les obligacions per part del becari o quan no realitze l'activitat que en va motivar la concessió o, deixe de reunir els requisits exigits.
  
Les incidències que es puguen produir seran resoltes, després de consultar amb el secretari general de la conselleria on estiga destinat el becari, i, en tot cas, amb audiència prèvia a l'interessat. També caldrà l'informe de la comissió de seguiment i avaluació.
  
Els secretaris generals de cadascuna de les conselleries assignaran els becaris als distints departaments i serveis administratius. Els caps de servei on exercirà les seues tasques el becari ordenaran les activitats i delimitaran el nombre d'hores presencials d'aquests durant el funcionament dels serveis, perquè quede acreditada la seua assistència, tot això segons els criteris dels seus mateixos serveis i la formació que tinga el becari. A més, programarà les activitats que desenvoluparà en el departament i actuarà com a tutor formatiu i avaluarà la seua activitat en la forma que considere més convenient, ateses les seues característiques.
  
Davant les incidències, renúncies, abandonaments o incompliments que deixen vacant una beca, es cobrirà aquesta segons l'ordre establit en la borsa de reserva que resulte del procés de selecció.
  
Novena. Lloc de prestació de les pràctiques
  
Els aspirants hauran d'emplenar en la sol·licitud la província on vulguen dur a terme les pràctiques de formació. Les pràctiques es realitzaran en les dependències administratives de les distintes conselleries de la Generalitat Valenciana en les províncies de València, Alacant i Castelló. No obstant això la Comissió Avaluadora, i a la vista de les sol·licituds presentades, podrà variar el nombre i el lloc de prestació de pràctiques.
  
Conselleries
  
Total Beques: 36
  
Conselleria de Presidència (4)
  
Conselleria d'Economia, Hisenda i Administració Pública. (4)
  
Conselleria d'Obres Públiques, Urbanisme i Transports (4)
  
Conselleria de Cultura, Educació i Ciència (4)
  
Conselleria de Sanitat (4 )
  
Conselleria d'Ocupació, Indústria i Comerç (4)
  
Conselleria d'Agricultura, Pesca i Alimentació (4)
  
Conselleria de Medi Ambient (4)
  
Conselleria de Benestar Social (4)
  
València
  
Total Beques: Tipus A (psíquics): 9
  
Tipus B (físics i sensorials): 9
  
Serveis Centrals i departaments administratius de totes les conselleries
  
Castelló
  
Total Beques: Tipus A (psíquics): 3
  
Tipus B ( físics i sensorials): 3
  
Direccions territorials de les conselleries de la Generalitat Valenciana a Castelló
  
Alacant
  
Total Beques: Tipus A (psíquics): 6
  
Tipus B (físics i sensorials): 6
  
Direccions territorials de les conselleries de la Generalitat Valenciana a Alacant
  
Desena. Comissió de Seguiment i Valoració
  
A l'efecte de dur a terme un seguiment, avaluació i valoració del treball realitzat pels becaris quant al compliment del treball assignat, i també la valoració del desplegament d'aquestes beques, es crearà una Comissió de Seguiment i Valoració, composta per:
  
- El/la cap del Servei de Discapacitats de la Direcció General de Serveis Socials, que actuarà com a president/a de la Comissió.
  
- Un/a tècnic/a del Servei de Discapacitats de la Direcció General de Serveis Socials, de la Conselleria de Benestar Social, que actuarà com a secretari/a de la Comissió.
  
- 1 representant de les associacions/federacions de discapacitats psíquics, més representativa de la Comunitat Valenciana.
  
- 1 representant de les associacions/federacions de discapacitats físics de la Comunitat Valenciana més representativa de la Comunitat Valenciana.
  
- 1 representant de les associacions/federacions de discapacitats sensorials de la Comunitat Valenciana més representativa de la Comunitat Valenciana
  
Aquesta Comissió de Seguiment i Valoració, que es reunirà amb una periodicitat bimensual, tindrà com a objectiu darrer elaborar una memòria sobre les experiències, els resultats obtinguts i la projecció futura d'aquestes beques de formació.
  
ANNEX II
  
Només persones amb discapacitats psíquiques
  
Sol·licitud beques per a discapacitats psíquics
  
Sr/Sra. amb domicili en carrer núm. , amb DNI núm?. expedit a??. data ??, telèfon ?- en el meu nom, coneixent l'Ordre publicada en el DOGV núm?- data ?.., per la qual la Conselleria de Benestar Social convoca beques destinades a persones amb discapacitats psíquiques per a la realització de pràctiques de formació en la Conselleria de Benestar Social i les seues dependències administratives i coneixent, també, les condicions establides en les bases, em compromet a acceptar-les, a assistir i a participar plenament en els programes de formació i pràctiques que s'establisquen, en cas que siga adjudicatari, i declarant que totes les dades personals, assenyalades en l'escrit són certes, adjunte la documentació següent:
  
- Fotocòpia del DNI.
  
- Currículum.
  
- Certificat de la qualificació de minusvalidesa per retard mental en un grau igual o superior al 33%.
  
- Certificat expedit pel director del centre ocupacional en què conste que el sol·licitant, assisteix al centre ocupacional, durant almenys 2 anys, o certificat en què conste que el sol·licitant ha participat en algun projecte o programa d'integració sòciolaboral, o si és procedent, certificació en què conste que el sol·licitant ha prestat /realitzat algun treball de característiques semblants.
  
- Certificat en què conste que el sol·licitant té coneixements bàsics en lectoescriptura i càlcul (nivell exigit en 2n. de primària).
  
- Certificat en què conste que el sol·licitant té autonomia personal en hàbits d'higiene, vestit i alimentació.
  
- Informe corresponent a la prova ICAP, i hi haurà d'haver obtingut el sol·licitant una puntuació almenys de 80.
  
- Certificat en què conste que el sol·licitant es pot desplaçar autònomament en transport públic o privat.
  
- Certificat en què conste que el sol·licitant no presenta problemes greus de conducta.
  
- Declaració jurada del sol·licitant, com que no té concedida cap altra beca o ajuda que es poguera concedir per aquesta o semblant activitat.
  
- Altres documents.
  
SOL·LICITA: que l'admeten aquesta instància amb la seua documentació a l'efecte del que s'ha establit en la convocatòria de beques, i que demana dur a terme les pràctiques a:
  
(Ratlleu el que convinga)
  
 VALÈNCIA ALACANT CASTELLÓ
  
València,?.. d ????de 1999
  
Signatura de l'interessat/da
  
CONSELLERIA DE BENESTAR SOCIAL
  
ANNEX III
  
Només persones amb discapacitats físiques o sensorials
  
Sol·licitud beques per a discapacitats físics o sensorials
  
Sr/Sra. amb domicili en carrer núm. , amb DNI núm?. expedit a??. data ??, telèfon ?- en el meu nom, coneixent l'Ordre publicada en el DOGV núm?- data ?.., per la qual la Conselleria de Benestar Social convoca beques destinades a persones amb discapacitats físiques i sensorials per a la realització de pràctiques de formació en la Conselleria de Benestar Social i les seues dependències administratives i coneixent, també, les condicions establides en les bases, em compromet a acceptar-les, a assistir i a participar plenament en els programes de formació i pràctiques que s'establisquen, en cas que siga adjudicatari, i declarant que totes les dades personals, assenyalades en l'escrit són certes, adjunte la documentació següent:
  
- Fotocòpia del DNI.
  
- Currículum.
  
- Certificat de la qualificació de minusvalidesa per deficiència física o sensorial en un grau i gual o superior al 33% i inferior al 85%.
  
- Fotocòpia compulsada del títol universitari o certificat de l'expedient acadèmic.
  
- Declaració jurada del sol·licitant, com que no té concedida cap altra beca o ajuda que es poguera concedir per aquesta o semblant activitat.
  
- Qualssevol altres documents compulsats que acrediten la possessió de títols, cursos, conferències, mèrits docents, d'investigació, o experiència professional que desitjen al·legar.
  
- Altres documents.
  
SOL·LICITA: que l'admeten aquesta instància amb la seua documentació a l'efecte del que s'ha establit en la convocatòria de beques, i que demana dur a terme les pràctiques a:
  
(Ratlleu el que convinga)
  
 VALÈNCIA ALACANT CASTELLÓ
  
València,?.. d ????de 1999
  
Signatura de l'interessat/da